પ્રાપ્ત વિગત મુજબ પ્રાચી તીર્થના માધવરાય મંદિરના મહંત ઋષિપુરી વિરૂદ્ધ પરિણીતાએ પોલીસ ફરિયાદ નોંધાવી છે. જેમાં પરિણીતાએ જણાવ્યું હતું કે, મહંત ઋષિપુરીએ માધવરાય મંદિરની જગ્યામાં અને અંબાજી ખાતે બળાત્કાર ગુજાર્યો હતો. રાજકીય વગ ધરાવતા મહંતને બચાવવા રાજકીય નેતાઓ મેદાને આવી ગયા હોવાનો પીડિતાના પરિવાજનોએ આક્ષેપ કર્યો છે. તેમજ ફરિયાદ પાછી ખેંચવાના પણ હવાતીયા કરવામાં આવી રહ્યા છે. પરિણીતાએ 23 મેના રોજ પોલીસ ફરિયાદ નોંધાવી છે પરંતુ પોલીસ કાર્યવાહી કરી નથી. ત્યારે બીજી તરફ પોલીસ કાર્યવાહી ચાલુ હોવાનું રટણ કરી રહી છે. બીજી તરફ મહંત પણ ભૂગર્ભમાં ઉતરી ગયાનું જાણવા મળી રહ્યું છે.